Legal Document

Category: 31

Text:
73. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 56211/2/79 της 27 Οκτ./3  Νοεμ.1979 (ΦΕΚ Β΄1008) Περί συγκροτήσεως, αρμοδιοτήτων και λειτουργίας του Γνωμοδοτικού Συμβουλίου Ναυπηγοεπισκευαστικής Βιομηχανίας. Έχοντας υπόψη: 1.Την ανάγκη λήψεως μέτρων για την προστασία και την ενίσχυση της ναυπηγοεπισκευαστικής βιομηχανίας και βιοτεχνίας. 2.Την 1094/17.9.1979 (Θέμα 5ο) απόφαση της Οικονομικής Επιτροπής με την οποία εγκρίνεται η σύσταση στο Υπουργείο Εμπορικής Ναυτιλίας Γνωμοδοτικού Συμβουλίου Ναυπηγοεπισκευαστικής Βιομηχανίας από ανωτάτους και ανώτερους Υπηρεσιακούς παράγοντες των Υπουργείων Συντονισμού, Οικονομικών, Βιομηχανίας και Ενεργείας, Εμπορικής Ναυτιλίας και άλλων Υπουργείων και Υπηρεσιών κατά περίπτωση, για παρακολούθηση και αντιμετώπιση όλων των προβλημάτων του ναυπηγοεπισκευαστικού κλάδου. (Αντί για τη σελ. 36,433) Σελ. 36,433(α) Τεύχος 1165-Σελ.3  Υπουργείον Εμπορικής Ναυτιλίας 20.Α.α.70-73 3.Την εξουσιοδότηση που έχει δοθεί με την ίδια ανωτέρω απόφαση της Οικονομικής Επιτροπής στον Υπουργό Εμπορικής Ναυτιλίας να καθορίσει με απόφασή του τα των αρμοδιοτήτων και της λειτουργίας του Γνωμοδοτικού Συμβουλίου, καθώς και της Γραμματειακής εξυπηρετήσεως αυτού, αποφασίζουμε: 1.Τη σύσταση Γνωμοδοτικού Συμβουλίου Ναυπηγοεπισκευαστικής Βιομηχανίας (Γ.Σ.Ν.Β.) στο Υπουργείο Εμπορικής Ναυτιλίας (Γεν. Δ/νση Ποίων) 2.Το Γ.Σ.Ν.Β. αποτελείται από τους εξής: α)Το Γενικο Γραμματέα ΥΕΝ, ως Πρόεδρο. β)Ένα ανώτατο ή ανώτερο υπηρεσιακό παράγοντα του Υπουργείου Συντονισμού. γ)Ένα ανώτατο ή ανώτερο υπηρεσιακό παράγοντα του Υπουργείου Οικονομικών δ)Ένα ανώτατο ή ανώτερο υπηρεσιακό παράγοντα του Υπουργείου Βιομηχανίας και Ενεργείας. ε)Ένα ανώτατο ή ανώτερο υπηρεσιακό παράγοντα του Υπουργείου Εμπορικής Ναυτιλίας. 3.Κατά την εξέταση θέματος αρμοδιότητας άλλου Υπουργείου, μετέχει υποχρεωτικώς με δικαίωμα ψήφου στη σχετική συνεδρίαση του Γ.Σ.Ν.Β. εκπρόσωπος του Υπουργείου αυτού, καλούμενος από τη Γραμματεία του Γ.Σ.Ν.Β. Επίσης το Γ.Σ.Ν.Β. δύναται να καλεί να συμμετέχουν στις συνεδριάσεις του ως μέλη χωρίς δικαίωμα ψήφου εκπρόσωποι άλλων αρμοδίων Υπηρεσιών ή Επιμελητηρίων. 4.Το Γ.Σ.Ν.Β. βρίσκεται σε απαρτία και συνεδριάζει νομίμως αν παρίσταται το ήμισυ πλέον ενός από τα μέλη αυτού που έχουν δικαίωμα ψήφου. Οι αποφάσεις του Γ.Σ.Ν.Β. λαμβάνονται με απόλυτη πλειοψηφία των παρόντων και εχόντων δικαίωμα ψήφου μελών. Η άποψη της μειοψηφίας, καθώς και των μελών που δεν έχουν δικαίωμα ψήφου καταχωρείται στην απόφαση. 5.Στις συνεδριάσεις του Γ.Σ.Ν.Β. δύναται να καλούνται και να διατυπώνουν τις απόψεις τους εκπρόσωποι των ενδιαφερομένων παραγωγικών τάξεων. 6.Το Γ.Σ.Ν.Β. συνέρχεται τακτικώς μία φορά τον μήνα, και εκτάκτως όταν παρίσταται ανάγκη. Σελ. 36,434(α) Τεύχος 1165-Σελ. 4 7.Το Γ.Σ.Ν.Β. αυτεπαγγέλτως ή κατόπιν αιτήσεως επιλαμβάνεται παντός θέματος ή προβλήματος που αφορά, αντιμετωπίζει ή επηρεάζει την ναυπηγοεπισκευαστική βιομηχανία ή βιοτεχνία στην Ελλάδα, ή διεθνώς, αρμοδιότητας οποιουδήποτε Υπουργείου ή Υπηρεσίας και εισηγείται αρμοδίως την ενδεικνυόμενη λύση. Στο πλαίσιο των ανωτέρω αρμοδιοτήτων το Γ.Σ.Ν.Β. αλληλογραφεί και ζητεί στοιχεία ή απόψεις από Υπουργεία, Υπηρεσίες, Οργανισμούς, τις ενδιαφερόμενες τάξεις ή ιδιώτες και συγκροτεί επιτροπές ή ομάδες μελέτης θεμάτων. 8.Χρέη Γραμματείας του Γ.Σ.Ν.Β. εκτελεί η Διεύθυνση Ναυτιλιακής Υποδομής του Υπουργείου Εμπορικής Ναυτιλίας (ΥΕΝ/ΔΓΠ/ΔΝΥ). Η Γραμματεία του Γ.Σ.Ν.Β., προπαρασκευάζει τα αγόμενα ενώπιον του Γ.Σ.Ν.Β. θέματα και συντάσσει προσηκόντως τεκμηριωμένες εισηγήσεις επ’ αυτών, τηρεί αριθμημένο αρχείο των αποφάσεων του Γ.Σ.Ν.Β., διεξάγει την αλληλογραφία κλπ., καθώς και των λοιπών εγγράφων του Γ.Σ.Ν.Β. 9.Χρέη εισηγητή του Γ.Σ.Ν.Β., χωρίς ψήφο, εκτελεί ο εκάστοτε διευθυντής Ναυτιλιακής Υποδομής ή ο νόμιμος αναπληρωτής του. Η απόφαση αυτή να δημοσιευθεί στην Εφημερίδα της Κυβερνήσεως και να κοινοποιηθεί αρμοδίως προς εκτέλεση.